มีเพศสัมพันธุ์กับแฟนวันที่ 13-14/3/63 ค่ะ ประจำเดือนมาครั้งสุดท้ายวันที่ 29/2/63 ค่ะ วันที่มีเพศสัมพันธุ์กับแฟนมีการถูไถกันภายนอกแบบไม่ใส่ถุงยางค่ะ หลังจากนั้นก็ใส่ถุงยางแล้วจึงสอดใส่ค่ะ แบบนี้มีโอกาสท้องไหมคะ ก่อนหน้านี้มีอาการเจ็บที่หัวนมเวลากดๆค่ะ มีการตื่นมาปัสสาวะ 2-3 ครั้งแค่วันเดียว มีอาการพะอืดพะอมหลังการทานอาหารบางมื้อ แต่อาการปัจจุบันคือ มีการเจ็บคัดเต้านม แต่อาการที่เจ็บหัวนมลดลงค่ะ และมีอาการเมื่อยล้าง่วงนอนร่วมด้วยค่ะ อาการพะอืดพะอมหายไปแล้วค่ะ ไม่ทราบว่าเป็นอาการใกล้จะมีประจำเดือนหรืออาการตั้งครรภ์คะ กำลังกังวลมากๆค่ะ
สวัสดีค่ะ หากประจำเดือนมาวันที่ 29 ก.พ. 63 แล้วได้มีเพศสัมพันธ์วันที่ 13-14 มี.ค.63 ถือว่าไม่ใช่ระยะปลอดภัย โอกาสในการตั้งครรภ์นั้นอาจมีได้ แต่หากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ส่วนการถูไถอวัยวะเพศภายนอก ก่อนที่จะมีการสอดใส่นั้น ไม่ได้ทำให้เกิดการตั้งครรภ์ได้สำหรับอาการต่างๆ ที่เป็นอยู่ คือ เจ็บหัวนม พะอืดพะอม เมื่อยล้า ง่วงนอน อาจเป็นอาการก่อนการมีประจำเดือนมาได้ เพราะเข้าใกล้ช่วงวันที่ที่ประจำเดือนควรจะมา หรืออาจเกิดจากการมีความเครียด วิตกกังวล พักผ่อนน้อย เป็นต้น ทั้งนี้ อาการต่างๆ ดังกล่าว ไม่น่าใช่อาการของการตั้งครรภ์ เพราะอาการของการตั้งครรภ์มักจะเกิดหลังจากที่มีอาการขาดประจำเดือนไปแล้วค่ะ แนะนำควรรอให้ถึงกำหนดวันที่ที่ประจำเดือนควรจะมาก่อน หากไม่มา จึงค่อยตรวจหาการตั้งครรภ์ดูค่ะ